**ŽUPANIJA KRAPINSKO-ZAGORSKA**

**OSNOVNA ŠKOLA KSAVERA ŠANDORA GJALSKOG**

 **Z A B O K, Đački put 1**

**e-mail: os-ksaver-sandor-djalski@kr.t-com.hr**

**Šifra škole: 02-097-001**

**Matični broj: 03016404**

**OIB: 59587812513**

**KLASA:**

**URBROJ:**

**U Zaboku, 30.08.2018.**

Na temelju članka 118. Zakona o odgoju i obrazovanju u osnovnoj i srednjoj školi ( „NN“ br. 87/08., 86/9 ,92/10,105/10,90/11,16/12. 86/12, 126/12, 94/13, 152/14) i članka 58. Statuta Osnovne škole Ksavera Šandora Gjalskog Zabok, Školski odbor na sjednici održanoj dana \_\_\_\_\_\_\_\_\_\_\_\_\_. donio je jednoglasno :

**ODLUKU**

**O KRITERIJIMA ZA OSLOBOĐENJE UČENIKA OD PLAĆANJA ŠKOLSKE KUHINJE U ŠKOLSKOJ GODINI 2018./2019.**

**I.**

Školski odbor Osnovne škole Ksavera Šandora Gjalskog Zabok ( dalje u tekstu: Škola) utvrđuje da se učenici mogu osloboditi od plaćanja školske kuhinje prema sljedećim **kriterijima**:

* visina prihoda mjesečno ne smije iznositi više od:

1.800,00 kn za dvočlano domaćinstvo

2.400,00 kn za tročlano domaćinstvo

3.200,00 kn za četveročlano domaćinstvo

4.000,00 kn za peteročlano domaćinstvo,

a za svakog daljnjeg člana iznos prihoda povećava se za 700,00 kn.

 Prihodima se smatraju sva financijska i materijalna sredstva koja obitelj ostvari na osnovu rada, mirovine, prihoda od imovine ili na neki drugi način.

**II.**

Kao **dokaz za ostvarivanje prava**, uz molbu odnosno zahtjev za oslobođenje učenika od plaćanja školske kuhinje treba priložiti:

1. Izjava o zajedničkom domaćinstvu,
2. Potvrda o prihodima svih članova domaćinstva isplaćenih u posljednja tri mjeseca, odnosno potvrdu nadležnog Zavoda za zapošljavanje o nezaposlenosti za radno sposobne, a nezaposlene članove domaćinstva,
3. Presliku rješenja, odluke o uzdržavanju ( za učenike koje uzdržava skrbnik).

**Rok za dostavu** molbe odnosno zahtjeva za oslobođenje učenika od plaćanja školske kuhinje treba dostaviti do **18.09.2018.** godine, naknadno primljene molbe odnosno zahtjevi neće se uzeti u razmatranje.

**III.**

Ova odluka stupa na snagu danom donošenja.

 Predsjednica Školskog odbora:

 Ljiljana Mokrovčak, dipl.uč.

 Ravnatelj:

 Tomislav Polanović, prof.